Ir-Regolament tal-Kummissjoni (KE) Nru 2471/1999
tat-23 ta' Novembru 1999
li jemenda r-Regolament tal-Kunsill (KE) Nru 669/97 li jiftaħ u li jipprovdi għall-amministrazzjoni ta' kwoti ta' tariffi tal-Komunità għal ċerti prodotti tal-ħut u tas-sajd li joriġinaw fil-Gżejjer Faroe
IL- KUMMISSJONI TAL- KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 669/97 ta' l-14 ta' April 1987 li jiftaħ u li jipprovdi għall-amministrazzjoni ta' kwoti ta' tariffi tal-Komunità għal ċerti prodotti tal-ħut u tas-sajd li joriġinaw fil-Gżejjer Faroe, li jiddefinixxi dispożizzjonijiet dettaljati sabiex jiġu emendati u addattati dawn il-miżuri u li jirrevoka r-Regolament (KE) Nru 1983/95 [1], kif emendat bir-Regolament tal-Kunsill (KE) Nru 1034/98 [2], u b'mod partikolari Artikoli 5 u 6 tiegħu,
(1) Billi d-Deċiżjoni Nru 1/99 tal-Kumitat Konġunt tal-KE/id-Danimarka/Gżejjer Faroe [3] irrevokat il-Protokoll 1 tal-Ftehim dwar it-trattatment ta' tariffi u arranġamenti applikabbli għal ċerti prodotti tal-ħut u tas-sajd rilaxxati għal ċirkolazzjoni libera fil-Komunità jew importati fil-Faroes;
(2) Billi l-Protokoll 1 il-ġdid abolixxa l-klawsola dwar prezzijiet ta' referenza, l-ogħla limiti tat-tariffa tal-Komunità, u s-sorveljanza statistikali applikata fil-preżent għal ċerti prodotti tal-ħut u tas-sajd eżenti mid-dazji doganali; billi, għalhekk, ir-Regolament (KE) Nru 669/97 għandu jiġi emendat sabiex iħassar l-Artikoli li ntroduċew dawn il-miżuri, flimkien ma’ Annessi II u III għalihom;
(3) Billi l-kwota tat-tariffa mingħajr dazju għas-salamun (09.0673) ġiet mibdula b'importazzjonijiet mingħajr dazju mhux limitati; billi l-istatus ta' l-aktar nazzjon favorit (ANF) reġa’ ġie mdaħħal għal ċerti prodotti li fil-preżent igawdu minn ħelsien mid-dazju taħt il-kwoti ta' tariffi, b'mod partikolari aringi u kavalli ppreparati u ppreservati (09.0677), fillets tal-marlozz (09.0683), granċijiet (09.0685) u mussels (09.0687); billi kwoti ta' tariffi jibqgħu għal erba’ prodotti oħra; billi Anness I għar-Regolament (KE) Nru 669/97 għandu jiġi emendat sabiex jagħti kas ta' dawn il-bidliet;
(4) Billi l-miżuri li għalihom hemm provdut f’dan ir-Regolament huma bi qbil ma’ l-opinjoni tal-Kumitat tal-Kodiċi Doganali,
ADOTTAT DAN IR-REGOLAMENT:
Artikolu 1
Ir-Regolament (KE) Nru 669/97 huwa emendat kif ġej:
1. Fit-titolu, il-kliem "u l-ogħla limiti" u l-kliem "u li tistabbilixxi s-sorveljanza tal-Komunità" huma mħassra.
2. F’"Artikolu 1" Anness I huwa mibdul b’"Anness".
3. Artikoli 4 u 7 huma mħassra.
4. Anness I huwa mibdul bl-Anness għal dan ir-Regolament.
5. Il-kwantitajiet importati mill-1 ta' Jannar 1999 taħt il-kwoti ta' tariffi b'numri ta' l-ordni 09.0671, 09.0675, 09.0679 u 09.0681 applikabbli għar-Regolament (KE) Nru 669/97 għandhom jgħoddu lejn il-kwoti ta' tariffi relevanti elenkati fl-Anness għar-Regolament.
6. Annessi II u III huma mħassra.
Artikolu 2
Dan ir-Regolament għandu jidħol fis-seħħ fil-jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika b'effett mill-1 ta' Awissu 1999.
Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.
Magħmul Brussel, fit-23 ta' Novembru 1999.